da en da da da da sv da da en de da da da da da da en da da da da da da da da da da en da da sv en en nl en da da da da da da da da da da da da da
Iværksættere får bedre adgang til lån - Stevns Erhvervsråd
dec 10, 2013 | Iværksætteri
Iværksættere får nu adgang til den nye låneordning kaldet Vækstlån til iværksættere. Ordningen, der er del af Vækstplan DK, var planlagt til 2015, men aftaleparterne har netop besluttet at fremrykke den.
For at styrke adgangen til finansiering for de iværksættere, som har et finansieringsbehov over 2 mio. kr., indgik regeringen, Venstre, Liberal Alliance og Det Konservative Folkeparti i forbindelse med Vækstplan DK en aftale om en ny ordning – Vækstlån til iværksættere – som skulle træde i kraft fra 2015. Aftaleparterne er netop blevet enige om at lancere ordningen allerede i år.
Vækstfonden får mulighed for at yde Vækstlån til iværksættere for op mod 350 mio. kr. årligt frem til og med 2017. Vækstlån til iværksættere er målrettet iværksættere og unge virksomheder.
Værd at vide før du søger:
Vækstlån til iværksættere skal være på min. 2 mio. kr.
Virksomhederne kan bruge lånet, når deres sikkerheder ikke rækker til almindelig bankfinansiering
Virksomhederne skal have omsætning og et kundegrundlag
Det forudsættes, at iværksætteren opnår mindst 25 % privat medfinansiering
Vækstlån til iværksættere står som udgangspunkt bagefter andre lån fra pengeinstitutter og øvrige sikrede kreditorer.
Vækstlån til iværksættere har en større risiko end almindelige banklån, og renten er derfor højere.
Vækstlån til iværksættere ydes direkte af Vækstfonden og er et supplement til iværksætterens øvrige finansiering.
For at få et Vækstlån til iværksættere skal du igennem samme proces som for et almindeligt Vækstlån. Du kan søge lånet ved at følge linket her.